อำเภอเชียรใหญ่

เชียรใหญ่ เป็นอำเภอหนึ่งในจังหวัดนครศรีธรรมราช

**ที่ตั้งและอาณาเขต**
โรงพยาบาลเชียรใหญ่ จังหวัดนครศรีธรรมราช
อำเภอเชียรใหญ่มีอาณาเขตติดต่อกับอำเภอข้างเคียงดังนี้- ทิศเหนือ ติดต่อกับอำเภอปากพนัง - ทิศตะวันออก ติดต่อกับอำเภอหัวไทร- ทิศใต้ ติดต่อกับอำเภอชะอวด - ทิศตะวันตก ติดต่อกับอำเภอเฉลิมพระเกียรติ  

**ประวัติ**
อำเภอเชียรใหญ่มีประวัติความเป็นมาสืบทอดมาแต่ครั้งสมัยสุโขทัยเป็นราชธานี แต่มีหลักฐานแน่ชัดในสมัยสมเด็จพระพุทธเลิศหล้านภาลัยแห่งกรุงรัตนโกสินทร์ ปรากฏในทำเนียบข้าราชการเมืองนครศรีธรรมราช จุลศักราช 1173 ว่า ท้องที่อำเภอนี้เป็นหัวเมืองฝ่ายขวา ขึ้นอยู่ในเขตปกครองท้องที่เมืองนครศรีธรรมราช ชื่อ "เมืองพิเชียร" ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวได้มีการปฏิรูปการปกครองครั้งสำคัญ มีการประกาศใช้พระราชบัญญัติลักษณะปกครองท้องที่ ร.ศ. 116 ในปี พ.ศ. 2440 มีการรวมหัวเมืองฝ่ายขวาในลุ่มน้ำปากพนัง 4 หัวเมือง เข้าด้วยกัน คือ เมืองพิเชียร เมืองพนัง เมืองเบี้ยซัด (ที่ตั้งอำเภอปากพนังในปัจจุบัน) และที่ตรงตำบลคลองกระบือและตำบลหูล่อง ตั้งเป็นอำเภอเรียกว่า "อำเภอเบี้ยซัด" ทำให้เมืองพิเชียรกลายเป็นตำบลหนึ่งของอำเภอเบี้ยซัด 
สำหรับที่ตั้งของเมืองพิเชียร สันนิษฐานว่าเดิมตั้งอยู่ฝั่งขวาของแม่น้ำปากพนัง ที่บ้านหม่อมราม หมู่ที่ 3 ตำบลบ้านกลาง ณ ปัจจุบัน และเล่ากันว่า ที่ตั้งบ้านพิเชียร มีต้นตะเคียนใหญ่อยู่ต้นหนึ่ง จึงเรียกกันว่า "บ้านพิเชียรเคียนใหญ่" เรียกสั้น ๆ เป็นภาษาปักษ์ใต้ว่า "บ้านเชียรใหญ่" ต่อมาเมื่อวันที่ 28 กุมภาพันธ์ พ.ศ. 2480 กระทรวงมหาดไทยได้ประกาศตั้ง "กิ่งอำเภอเชียรใหญ่" ขึ้นตรงต่ออำเภอปากพนัง และยกฐานะเป็น "อำเภอเชียรใหญ่" เมื่อวันที่ 21 ตุลาคม พ.ศ. 2490- วันที่ 28 กุมภาพันธ์ 2480 แยกพื้นที่ตำบลท้องลำเจียก ตำบลดอนตรอ ตำบลเชียรเขา ตำบลการะเกด ตำบลท่าขนาน ตำบลบ้านเนิน ตำบลเขาพระบาท ตำบลเสือหึง ตำบลบ้านกลาง และตำบลเชียรใหญ่ จากอำเภอปากพนัง มาตั้งเป็น กิ่งอำเภอเชียรใหญ่ และกำหนดให้ขึ้นการปกครองกับอำเภอปากพนัง- วันที่ 6 กุมภาพันธ์ 2481 ตั้งตำบลไสหมาก แยกออกจากตำบลบางตะพง และโอนพื้นที่ตำบลไสหมาก อำเภอปากพนัง มาขึ้นกับกิ่งอำเภอเชียรใหญ่ กับตั้งตำบลชะเมา แยกออกจากตำบลดอนตรอ และโอนพื้นที่ตำบลชะเมา กิ่งอำเภอเชียรใหญ่ ไปขึ้นกับอำเภอปากพนัง- วันที่ 10 มิถุนายน 2490 ตั้งตำบลบ้านกลาง แยกออกจากตำบลท่าขนาน และตำบลบ้านเนิน- วันที่ 21 ตุลาคม 2490 ยกฐานะกิ่งอำเภอเชียรใหญ่ อำเภอปากพนัง เป็น อำเภอเชียรใหญ่- วันที่ 1 มีนาคม 2492 โอนพื้นที่หมู่ที่ 6 (ในขณะนั้น) ของตำบลควนพัง อำเภอร่อนพิบูลย์ มาขึ้นกับตำบลท้องลำเจียก อำเภอเชียรใหญ่ - วันที่ 28 พฤศจิกายน 2499 จัดตั้งสุขาภิบาลเชียรใหญ่ ในท้องที่บางส่วนของตำบลท้องลำเจียก ตำบลท่าขนาน และตำบลเชียรใหญ่- วันที่ 1 มีนาคม 2501 จัดตั้งองค์การบริหารส่วนตำบลดอนตรอ ในท้องที่ตำบลดอนตรอ- วันที่ 3 มกราคม 2506 ตั้งตำบลสวนหลวง แยกออกจากตำบลท้องลำเจียก- วันที่ 9 ตุลาคม 2522 ตั้งตำบลแม่เจ้าอยู่หัว แยกออกจากตำบลสวนหลวง- วันที่ 20 พฤศจิกายน 2539 แยกพื้นที่ตำบลเชียรเขา ตำบลดอนตรอ ตำบลสวนหลวง อำเภอเชียรใหญ่ และตำบลทางพูน อำเภอร่อนพิบูลย์ ไปตั้งเป็น อำเภอเฉลิมพระเกียรติ เป็นกรณีพิเศษโดยไม่ผ่านการเป็นกิ่งอำเภอ ตามโครงการจัดตั้งอำเภอเฉลิมพระเกียรติ พระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี- วันที่ 25 พฤษภาคม 2542 ยกฐานะจากสุขาภิบาลเชียรใหญ่ เป็นเทศบาลตำบลเชียรใหญ่ ด้วยผลของกฎหมาย- วันที่ 24 กันยายน 2547 ยุบองค์การบริหารส่วนตำบลบ้านกลาง รวมกับองค์การบริหารส่วนตำบลบ้านเนิน- วันที่ 6 กันยายน 2555 จัดตั้งองค์การบริหารส่วนตำบลการะเกด ขึ้นเป็น เทศบาลตำบลการะเกด

**การแบ่งเขตการปกครอง**

**การปกครองส่วนภูมิภาค**
อำเภอเชียรใหญ่แบ่งเขตการปกครองย่อยออกเป็น 10 ตำบล 98 หมู่บ้าน ได้แก่
หมายเลขที่หายไปปัจจุบันคือตำบลในอำเภอเฉลิมพระเกียรติ

**การปกครองส่วนท้องถิ่น**
ท้องที่อำเภอเชียรใหญ่ประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลตำบลเชียรใหญ่ ครอบคลุมพื้นที่บางส่วนของตำบลเชียรใหญ่ ตำบลท่าขนาน และตำบลท้องลำเจียก- เทศบาลตำบลการะเกด ครอบคลุมพื้นที่ตำบลการะเกดทั้งตำบล- องค์การบริหารส่วนตำบลเชียรใหญ่ ครอบคลุมพื้นที่ตำบลเชียรใหญ่ (นอกเขตเทศบาลตำบลเชียรใหญ่)- องค์การบริหารส่วนตำบลท่าขนาน ครอบคลุมพื้นที่ตำบลท่าขนาน (นอกเขตเทศบาลตำบลเชียรใหญ่)- องค์การบริหารส่วนตำบลบ้านเนิน ครอบคลุมพื้นที่ตำบลบ้านกลางและตำบลบ้านเนินทั้งตำบล- องค์การบริหารส่วนตำบลไสหมาก ครอบคลุมพื้นที่ตำบลไสหมากทั้งตำบล- องค์การบริหารส่วนตำบลท้องลำเจียก ครอบคลุมพื้นที่ตำบลท้องลำเจียก (นอกเขตเทศบาลตำบลเชียรใหญ่)- องค์การบริหารส่วนตำบลเสือหึง ครอบคลุมพื้นที่ตำบลเสือหึงทั้งตำบล- องค์การบริหารส่วนตำบลเขาพระบาท ครอบคลุมพื้นที่ตำบลเขาพระบาททั้งตำบล- องค์การบริหารส่วนตำบลแม่เจ้าอยู่หัว ครอบคลุมพื้นที่ตำบลแม่เจ้าอยู่หัวทั้งตำบล

**อ้างอิง**

เชียรใหญ่